Public procurement notice: Contract Notice
Published: 2018-12-21
Buyer: Udviklings- og Forenklingsstyrelsen
Country: DK
Contract type: Services
Procedure: Open procedure
CPV classification: 72310000: Data processing services | 72314000: Data collection and collation services | 72316000: Data analysis services
Estimated value: 1180000000 DKK
Submission deadline: 2019-01-18
Award criteria: The most economic tender

Technical requirements: Udviklings- og forenklingsstyrelsen ønsker at anskaffe et webanalyseværktøj (Løsningen), der skal understøtte Skatteministeriets koncerns analyse af adfærden hos Brugere, der besøger digitale brugergrænseflader, som Skatteministeriets koncern er ansvarlige for. Løsningen skal herunder anvendes til at indsamle, analysere og præsentere data om borgeres og virksomheders adfærd på digitale brugergrænseflader, som Skatteministeriets koncern er ansvarlige for. Antallet af digitale brugergrænseflader i Skatteministeriets koncern udvikler sig løbende i både opadgående og nedadgående retning, hvilket kan påvirke omfanget af anvendelsen af Løsningen i Kontraktens varighed. Det er kundens valg, om Løsningen skal anvendes til analyse af en given digital brugergrænseflade, som Skatteministeriets koncern er ansvarlige for. Kunden kan herunder frit vælge ikke at benytte et webanalyseværktøj eller at benytte et alternativt webanalyseværktøj.
Leverandøren skal levere de ydelser, der er beskrevet i kravspecifikationen og den af leverandøren angivne løsningsbeskrivelse i udbudsmaterialet. Disse ydelser skal leveres i overensstemmelse med leverandørens standardbetingelser og databehandleraftalen.
Leverandøren skal levere nye releases samt versioner af Løsningen som beskrevet i Leverandørens standardbetingelser. Leverandøren skal endvidere levere support af Løsningen i overensstemmelse med betingelserne herfor i Leverandørens standardbetingelser. Support skal leveres via telefon og e-mail på dansk, svensk, norsk eller engelsk til Skatteministeriets koncerns superbrugere. I det omfang, at dette ikke er indeholdt i Leverandørens supportydelse, jf. Leverandørens standardbetingelser, skal Leverandøren levere konsulentydelser i relation til Løsningen, herunder i forbindelse med implementering af Løsningen på digitale brugergrænseflader, som Skatteministeriets koncern er ansvarlig for og ved Kundens behov for ad hoc-services relateret til Løsningen. Konsulentydelserne skal leveres på Kundens anmodning i overensstemmelse med vilkårene i Leverandørens standardbetingelser og til den af Leverandøren anførte timepris i udbudsmaterialet. Leverandøren skal i relation til konkrete anmodninger fra Kunden om konsulentydelser afgive estimater på det med opgaven forbundne estimerede timeforbrug forud for, at løsningen af en opgave iværksættes. Løsningen, og nye releases og versioner hertil, skal stilles til rådighed for udviklings- og forenklingsstyrelsen via internettet som en "software as a service".
Tilbudsgiver skal indgive det fælles europæiske udbudsdokument (herefter ESPD) med angivelse af følgende oplysninger:
ESPD fungerer som et foreløbigt bevis for, at tilbudsgiver opfylder mindstekrav til egnethed i relation til økonomisk og finansiel kapacitet. Inden tildelingsbeslutningen skal den tilbudsgiver, som ordregiver har til hensigt at tildele kontrakten til, fremlægge dokumentation for, at oplysningerne i ESPD er korrekte. Når ordregiver forlanger det, skal der fremlægges følgende dokumentation for økonomisk og finansiel kapacitet:
Erklæring om virksomhedens samlede omsætning i det seneste disponible regnskabsår, afhængig af hvornår virksomheden blev etableret eller startede sin virksomhed, hvis tallene for denne omsætning foreligger. Ved en sammenslutning af virksomheder (f.eks. et konsortium) skal oplysningerne afgives for hver af de deltagende virksomheder i sammenslutningen. Baserer virksomheden sig på andre enheders økonomiske og finansielle formåen (f.eks. et moder-, søsterselskab eller en underleverandør), skal oplysningerne ligeledes afgives for disse enheder.
Som mindstekrav kræves en samlet årlig omsætning på mindst 3 000 000 DKK i det seneste disponible regnskabsår. Såfremt tilbudsgiveren baserer sig på andre enheders formåen, beregnes omsætningen som tilbudsgiverens og disse andre enheders samlede omsætning i det seneste disponible regnskabsår. Ved en sammenslutning af virksomheder (f.eks. et konsortium) beregnes omsætningen som virksomhedernes samlede omsætning i det seneste disponible regnskabsår. Oplysningerne angives i ESPD afsnit IV.B.
Deltagelse i udbuddet kan kun ske elektronisk via ordregivers anvendte elektroniske udbudssystem jf. adressen i punkt I.3). Her tilgås udbuddet under »Igangværende offentlige udbud«. For at få adgang til udbudsmaterialet, skal tilbudsgiver være registreret eller registrere sig som bruger. Såfremt tilbuddet indeholder flere udgaver (versioner) af det samme dokument, vil den seneste uploadede udgave være den gældende. Al kommunikation i forbindelse med udbudsproceduren, herunder spørgsmål og svar, skal ske via det elektroniske udbudssystem. Frister vedrørende spørgsmål fremgår af udbudsbetingelserne, der kan downloades via det elektroniske udbudssystem. Interesserede bedes holde sig orienteret via det elektroniske udbudssystem. Såfremt tilbudsgiver oplever problemer med systemet, kan support kontaktes på mail, dksupport@eu-supply.com eller telefon, (+45) 70 20 80 14. Tilbudsgiver skal indgive et ESPD som et foreløbigt bevis for de i udbudslovens § 148, stk. 1, nr. 1-3, nævnte forhold. Ved en sammenslutning af virksomheder (f.eks. et konsortium), skal der indgives et særskilt ESPD for hver af de deltagende økonomiske aktører. Såfremt tilbudsgiveren baserer sig på andre enheders formåen, skal der indgives et ESPD for hver af de enheder, som denne baserer sig på. Tilbudsgiveren vil blive udelukket fra deltagelse i udbudsproceduren, hvis tilbudsgiveren er omfattet af de i udbudslovens § § 135 og 136 nævnte obligatoriske udelukkelsesgrunde, samt udelukkelsesgrunden anført i udbudslovens § 137, stk. 1, nr. 2 og 7, medmindre tilbudsgiver har fremlagt tilstrækkelig dokumentation for, at denne er pålidelig i overensstemmelse med udbudslovens § 138. Benyttelsen af de frivillige udelukkelsesgrunde sker under overholdelse af proportionalitetsprincippet. Bagatelagtige forhold kan således ikke føre til udelukkelse af tilbudsgiveren. Flere tilfælde af forhold, der hver for sig er bagatelagtige, kan dog give anledning til at udelukke tilbudsgiveren. Inden tildelingsbeslutningen skal den tilbudsgiver, som ordregiver har til hensigt at tildele kontrakten til, fremlægge dokumentation for de oplysninger, der er afgivet i ESPD i henhold til udbudslovens § § 151-152, jf. § 153.
I henhold til lov om Klagenævnet for Udbud m.v. (loven kan hentes på www.retsinformation.dk), gælder følgende frister for indgivelse af klage: Klage over ikke at være blevet udvalgt skal være indgivet til Klagenævnet for Udbud inden 20 kalenderdage, jf. lovens § 7, stk. 1, fra dagen efter afsendelse af en underretning til de berørte ansøgere om, hvem der er blevet udvalgt, når underretningen er ledsaget af en begrundelse for beslutningen i overensstemmelse med lovens § 2, stk. 1, nr. 1, og udbudslovens § 171, stk. 2. I andre situationer skal klage over udbud, jf. lovens § 7, stk. 2, være indgivet til Klagenævnet for Udbud inden:
1) 45 kalenderdage efter at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort;
2) 30 kalenderdage regnet fra dagen efter den dag, hvor ordregiveren har underrettet de berørte tilbudsgivere om, at en kontrakt baseret på en rammeaftale med genåbning af konkurrencen eller et dynamisk indkøbssystem er indgået, hvis underretningen har angivet en begrundelse for beslutningen;
3) 6 måneder efter at ordregiveren har indgået en rammeaftale regnet fra dagen efter den dag, hvor ordregiveren har underrettet de berørte ansøgere og tilbudsgivere, jf. lovens § 2, stk. 2, og udbudslovens § 171, stk. 4;
4) 20 kalenderdage regnet fra dagen efter at ordregiveren har meddelt sin beslutning, jf. udbudslovens § 185, stk. 2. Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om hvorvidt klagen er indgivet i standstill perioden, jf. lovens § 6, stk. 4. I tilfælde hvor klagen ikke er indgivet i standstill perioden, skal klageren tillige angive, hvorvidt der begæres opsættende virkning af klagen, jf. lovens § 12, stk. 1. Klagenævnet for Udbuds e-mailadresse er angivet i punkt VI.4.1). Klagenævnet for Udbuds klagevejledning kan findes på www.erhvervsstyrelsen.dk


Award value: 1180000000